Eurovision Song Contest 1996

Eurovision Song Contest 1996, også kalt Eurosong '96, var den 41. utgaven av Eurovision Song Contest, EBUs årlige sangkonkurranse for organisasjonens medlemmer. Konkurransen ble arrangert av NRK lørdag 18. mai 1996 i Oslo Spektrum, etter Secret Gardens seier med «Nocturne» året før. Dette var andre gang Eurovision Song Contest ble arrangert i Norge, og den første som ble holdt i Oslo. Programledere var nyhetsanker Ingvild Bryn og a-ha-vokalist Morten Harket.  

EBU holdt deltakerantallet på 23 land og avholdt en forhåndskvalifisering der 29 land skulle kuttes til 22. Forhåndskvalifiseringen ble ikke filmet eller vist på fjernsyn, og juryene bedømte de andre landenes bidrag kun ut fra lydopptak. Landene som ikke kvalifiserte seg, var Danmark, Israel, Nord-Makedonia, Romania, Russland, Ungarn – og ikke minst Tyskland som mistet sin første og hittil eneste finale i konkurransens historie. Norge var direktekvalifisert som vertsnasjon og deltok derfor ikke i kvalifiseringen. 

Irland tok sin syvende seier med «The Voice», fremført av Eimear Quinn og komponert av Brendan Graham. Dette var Irlands fjerde seier på fem år. Norge og Elisabeth Andreassen kom på andreplass med «I evighet». Sverige ble nummer tre med «Den vilda», mens Kroatia og Estland utgjorde resten av topp fem. Dette var Kroatias og Estlands beste plasseringer til da. Dette samme gjaldt for sjetteplassen Portugal, som var landets beste plassering siden debuten i 1964. Den portugisiske rekorden ble ikke slått før Salvador Sobral vant med «Amar pelos dois» 21 år senere. En av de store forhåndsfavorittene, Storbritannias Gina G og «Ooh Aah... Just a Little Bit», innfridde ikke og endte på åttendeplass. 

 Bakgrunn 
venstre|miniatyr|Konkurransen ble arrangert i Oslo Spektrum.
Som vinner av Eurovision Song Contest 1995 var Norge og NRK vert for konkurransen dette året. Like etter Secret Gardens seier med «Nocturne» begynte spekulasjonene om hvor i Norge finalen skulle arrangeres. To uker etter den norske seieren vurderte NRK fire forskjellige arenaer: Gjøvik Olympiske Fjellhall, Vikingskipet på Hamar, Oslo Spektrum og Lillehammers Håkons Hall. 31. mai 1995 kunngjorde NRK at konkurransen skulle arrangeres i Oslo Spektrum lørdag 18. mai 1996. En av betingelsene var at Oslo kommune skulle stille Oslo Spektrum til disposisjon gratis.

NRK markedsførte arrangementet under navnet Eurosong '96. Navnet ble imidlertid droppet året etter, og siden har konkurransen gått under sitt fulle navn, Eurovision Song Contest. Odd Arvid Strømstad var hovedprodusent, mens Pål Veiglum var regissør.

 Forhåndskvalifisering 
For å redusere antall deltakerland, innførte Den europeiske kringkastingsunion (EBU) dette året for første gang en forhåndskvalifisering. Et liknende konsept hadde blitt prøvd ut i 1993, men nå måtte samtlige 29 land gjennom kvalifiseringen. Bare vertslandet Norge var direktekvalifisert til finalen i Oslo.

Selve kvalifiseringen ble gjennomført på en enkel måte, og den ble hverken sendt på tv eller radio. Hvert land hadde en nasjonal jury som hørte gjennom de andre sangene på bånd og stemte i samme stil som i Eurovision Song Contest: 1–8, 10 og 12 poeng. De 22 beste landene kvalifiserte seg til finalen i Oslo 18. mai. Blant landene som ikke kvalifiserte seg, var Danmark, Israel og Tyskland. Ved at Tyskland ikke kvalifiserte seg, har ingen land deltatt hver gang siden 1956.

I ettertid kom det kritikk mot kvalifiseringsmetoden, ikke minst fra Tyskland, som er en av de største økonomiske bidragsyterne til konkurransen. Konkurransen i 1996 er fremdeles eneste gang at Tyskland ikke har deltatt i Eurovision Song Contest. Kvalifiseringsordningen ble derfor endret året etter, da skulle i stedet landenes gjennomsnittspoengsum fra årene 1993–1996 avgjøre om landet kvalifiserte seg eller ikke.

 Sendingen 
Finalen ble arrangert i Oslo Spektrum lørdag 18. mai fra klokken 21.00 til 00.10 sentraleuropeisk tid. Programleder Morten Harket åpnet sendingen med å synge sin nyeste låt, «Heaven's Not for Saints», før medprogramleder Ingvild Bryn dukket opp på scenen. Til sammen deltok 23 land, og de fleste sangene ble akkompagnert av Kringkastingsorkestret. Frode Thingnæs var sjefdirigent for orkestret.miniatyr|Morten Harket ledet sendingen sammen med Ingvild Bryn.I finaleuken truet imidlertid dirigentene fra de ulike deltakerlandene med å gå til streik. Årsaken var at NRK ønsket å spare tid ved ikke å vise dirigentene før hver enkelt sang. Konflikten ble løst noen dager før finalen, og dirigentene dukket tradisjonen tro opp på tv-skjermen før hvert bidrag.

Scenen var bygget i ulike metallkonstruksjoner og hadde et vannbasseng som skjørtekant. Scenen skulle illustrere en oljeplattform og var egentlig tre scener i ett. Det gjorde at hver sang ble fremført på ulike deler av scenen for å spare tid med å rigge til hvert enkelt nummer.

1996-konkurransen førte også med seg flere nye innslag. Blant annet ble hvert land presentert med et postkort med en lykkeønskning fra en politisk leder eller utsending fra det aktuelle landet. I Norges tilfelle var det statsminister Gro Harlem Brundtland som ønsket lykke til.  

Den andre nyvinningen var at avstemningen ble gjennomført med bluescreen-teknologi. De eneste fysiske gjenstandene i «det blå rommet», var programleder Ingvild Bryn, to bord og scenegulvet hun sto på. På den blå skjermen la produsentene inn den elektroniske poengtavlen og skjermer der poengoppleserne dukket opp.  

Pausenummeret før avstemningen var et sang- og dansenummer kalt «Vardebrenning», laget av Petter Skavlan. Nummeret var todelt og startet med en film laget av Nils Gaup, der seerne fikk en musikalsk rundreise i Norge med stev, jazz og norsk folkemusikk. I filmen deltok musikere som Torbjørg Aamlid Paus, Bukkene Bruse, Bendik Hofseth, Håvard Gimse, Helge Kjekshus, The Brazz Brothers, Mari Boine og Terje Rypdal.

Nummeret ble avsluttet med et dansenummer i Oslo Spektrum, utført av dansere fra Oslo Danse Ensemble. Egil Monn-Iversen hadde komponert og arrangert musikken, mens Runar Borge sto for koreografien.

 Norges bidrag 
miniatyr|Ragnhild Sælthun Fjørtoft leste den norske juryens poeng direkte fra scenen.
Elisabeth Andreassen representerte Norge for tredje gang, og deltok for fjerde gang, etter å ha vunnet en overlegen seier i den norske finalen i slutten av mars. Vinnerbidraget «I evighet» var skrevet av Torhild Nigar som også hadde sendt sangen inn i 1991, året da NRK avlyste den norske finalen.
Foran den internasjonale finalen var låten regnet som en mulig vinner, og «I evighet» var det tolvte bidraget ut på scenen i Oslo Spektrum. I avstemningen fikk «I evighet» 114 poeng og endte på en andreplass. Dette er Norges fjerde beste plassering gjennom tidene, og fremdeles Norges eneste andreplass i konkurransen. Den er også den eneste sølvvinneren i konkurransen som ikke har fått 12 poeng, men sangen fikk 10 poeng fra Sverige, Nederland og Slovenia.

Frode Thingnæs dirigerte det norske bidraget, mens Roar Engelberg spilte panfløyte og Rolf Graf keyboard. Jean-Paul Gaultier hadde designet Elisabeth Andreassens kjole. 

Jostein Pedersen kommenterte sendingen på NRK1, mens Stein Dag Jensen og Anita Skorgan kommenterte for NRK P1. Ragnhild Sælthun Fjørtoft leste de norske stemmene, men ikke via satellitt. I stedet dukket hun overraskende opp på scenen i Oslo Spektrum og leste opp stemmene derfra.

 Avstemningen 
Hvert land hadde en jury med 16 medlemmer mellom 16 og 60 år som bedømte de andre landenes sanger med poeng fra 1 til 10. Deretter summerte jurysekretæren sammen stemmene. Sangen som fikk flest jurystemmer, ble tildelt 12 poeng fra den nasjonale juryen. Andreplassen fikk 10, tredjeplassen 8, fjerdeplassen 7 og så videre ned til tiendeplassen som fikk 1 poeng. Altså ga hver jury 12, 10 og 8–1 poeng til sine ti favorittsanger. Det var ikke lov å stemme på bidraget fra sitt eget land. Hvert land hadde en talsperson som leste opp juryens poeng via telefon på direkten under avstemningen. Unntaket var norske Ragnhild Sælthun Fjørtoft som leste de norske stemmene fra Oslo Spektrum. Konkurransesjef og overdommer for avstemningen var Christine Marchal-Ortiz fra EBU.
miniatyr|Eimear Quinn vant Irlands fjerde seier på fem år.
Dette var siste året at resultatet ene og alene ble avgjort av nasjonale juryer. Året etter innførte EBU en prøveordning der seerne i fem land (Storbritannia, Sveits, Sverige, Tyskland og Østerrike) kunne stemme via telefon. I 1998 ble telefonavstemning obligatorisk for alle deltakerland med adekvat teknisk infrastruktur. 

I begynnelsen av avstemningen var det ingen sanger som stakk seg ut, og flere land vekslet på å lede. Poengene fra de ulike nasjonale juryene fortsatte å sprike, men etter hvert stakk Irland fra og vant til slutt klart med 162 poeng – 48 poeng foran Norge på andreplass. 

Norge lå lenge langt nede på resultatlisten, men etter flere høye poengsummer midtveis i avstemningen, gikk Norge opp på en andreplass. Til slutt fikk Norge 114 poeng og kom på andreplass. Sverige ble nummer tre, Kroatia nummer fire og Estland nummer fem. Portugal fikk sin beste plassering til da, en sjetteplass, med «O meu coração não tem cor» sunget av Lúcia Moniz. Hun skulle senere spille rollen som hushjelpen Aurélia i filmen Love Actually. 

Finland kom på sisteplass med kun 9 poeng – 2 fra Norge og 7 fra Island.

 Deltakere 
Liste over deltakerne og det offisielle resultatet. Tabellen er rangert etter startrekkefølge, plasseringen og poengsummen finnes i kolonnene til høyre.
Startnr.LandArtistSangSpråkPlassPoeng 01    «Beşinci Mevsim» Tyrkisk  12  57 02    Gina G  «Ooh Aah... Just a Little Bit»  Engelsk  8  77 03    «¡Ay, qué deseo!» Spansk  20  17 04    Lúcia Moniz  «O meu coração não tem cor»  Portugisisk  6  92 05     «Móno ja mas» (Μόνο για μας) Gresk  9  72 06      «In a Woman's Heart»  Engelsk  10  68 07      «Sveta ljubav»  Kroatisk  4  98 08      «Weil's dr guat got»  Vorarlbergisk  10  68 09     «Mon cœur l'aime»  Fransk  16  22 10    «Emís foráme to khimóna anixiátika»(Εμείς φοράμε το χειμώνα ανοιξιάτικα) Gresk  14  36 11    Maarja-Liis Ilus og   «Kaelakee hääl»  Estisk  5  94 12    Elisabeth Andreassen  «I evighet»  Norsk  2  114 13    og   «Diwanit bugale»  Bretonsk  19  18 14      «Dan najlepših sanj»  Slovensk  21  16 15     og  «De eerste keer»  Nederlandsk  7  78 16      «Liefde is een kaartspel»  Nederlandsk  16  2217   Eimear Quinn  «The Voice»  Engelsk  1  162 18      «Niin kaunis on taivas»  Finsk  23  9 19      «Sjúbídú»  Islandsk  13  51 20    «Chcę znać swój grzech …» Polsk  15  31 21   Bosnia-Hercegovina    «Za našu ljubav»  Bosnisk  22  13 22      «Kým nás máš»  Slovakisk  18  19 23   One More Time  «Den vilda»  Svensk  3  100

 Kvalifiseringsrunde 
Landene under hadde sendt inn bidrag til kvalifiseringsrunden. 29 land skulle kuttes ned til 22, og hvert land hadde en jury som bedømte de andre landenes bidrag. Hver jury ga 1–8, 10 og 12 poeng til sine ti favorittsanger. Låtene ble bedømt etter lydopptak, og kvalifiseringsrunden ble aldri kringkastet eller tatt opp. Selv om Nord-Makedonia deltok i kvalfiseringsrunden, ble denne sangen aldri klassifisert som et offisielt bidrag. Derfor debuterte Nord-Makedonia offisielt først i 1998. Landene i rosa kvalifiserte seg til finalen i Oslo. Siden Norge var vertsnasjon, deltok ikke «I evighet» i kvalifiseringen.
LandArtistSangSpråkNorsk oversettelsePlassPoeng«Liefde is een kaartspel»NederlandskKjærligheten er et kortspill1245 Bosnia-Hercegovina«Za našu ljubav»BosniskFor vår kjærlighet2129Martin Loft og Dorte Andersen«Kun med dig»DanskBare med deg2522Maarja-Liis Ilus og «Kaelakee hääl»EstiskLyden av halskjede5106«Niin kaunis on taivas»FinskSå vakker er himmelen2226 og «Diwanit Bugale»BretonskMåtte dere blomstre, barn1155«Emís foráme to khimóna anixiátika»(Εμείς φοράμε το χειμώνα ανοιξιάτικα)GreskVi bruker vårklær om vinteren1245Eimear Quinn«The Voice»EngelskStemmen2198«Sjúbídú»IslandskSjubidu1059«Shalom olam» (שלום עולם)HebraiskHei, verden2812«Sveta ljubav»KroatiskGuddommelig kjærlighet1930«Móno ja mas» (Μόνο για μας)GreskBare for oss1542«In a Woman's Heart»EngelskI en kvinnes hjerte4138 og «De eerste keer»NederlandskDen første gangen963«Samo ti» (Само ти)MakedonskBare deg2614«Chcę znać swój grzech …»PolskJeg vil vite min synd …1542Lúcia Moniz«O meu coração não tem cor»PortugisiskMitt hjerte har ingen farge1832 og «Rugă pentru pacea lumii»RumenskBønn om fred i verden2911«Ja eto ja» (Я это я)RussiskJeg er meg2614«Kým nás máš»SlovakiskSå lenge du har oss1736«Dan najlepših sanj»SlovenskDagen for de vakreste drømmer1930«¡Ay, qué deseo!»SpanskÅh, hvor jeg ønsker!1443«Mon cœur l'aime»FranskHjertet mitt elsker ham867One More Time«Den vilda»SvenskDen ville1227Gina G«Ooh Aah... Just a Little Bit»EngelskOh-ah, bare bitte litt3153«Beşinci Mevsim»TyrkiskDen femte årstid769«Planet of Blue»TyskPlaneten av blått2424«Fortuna»UngarskFortuna2326«Weil's dr guat got»VorarlbergiskFordi det går bra med deg680

 Artister som hadde deltatt tidligere 
ArtistLandDeltok iMerknaderElisabeth Andreassen Norge1982Representerte Sverige, som en del av gruppen Chips.1985Vinner. Deltok som en del av duoen Bobbysocks.1994Deltok sammen med Jan Werner Danielsen.1989

 Poengtavle 
Tavlen er ordnet etter stemmerekkefølgen i finalen. På direkten skjedde det en feil under Spanias stemmegivning, da den spanske oppleseren sa «Holland» i stedet for «Netherlands». Ingvild Bryn trodde oppleseren sa «Poland» (Polen), og Polen fikk derfor seks poeng som egentlig skulle gått til Nederland. Feilen ble rettet etter finalen og gjorde at Nederland og Storbritannia byttet plass.
DeltakerlandPoenggivende landSumPlass68101647555571231216734281234667782546172052121011051256631014926127328251221610272910101281461256810845108711673546521051984451227121886368103242443221671012311833614104758183212121012945282358757101087784310114211347218191618162116751234105152728787512212221612864712101210612123101212771621279233663856103151137447723115 Bosnia-Hercegovina63311322284519184108106378101286441003

 12 poeng 
Hvert land ga 12 poeng til sin favoritt. Under er en oversikt over alle 12-poengere som ble avgitt under avstemningen.
AntallMottakerland12 poeng fra7Bosnia-Hercegovina, Estland, Nederland, Polen, Slovenia, Sveits, Tyrkia3Finland, Island, Sverige2Hellas, StorbritanniaKroatia, SlovakiaKypros, NorgeBelgia, PortugalFrankrike, Malta1SpaniaØsterrikeIrland

 Dirigenter 
Mens Frode Thingnæs var sjefdirigent, hadde de fleste landene med sin egen dirigent. Under er en liste over deltakerlandenes dirigenter, listet etter startrekkefølgen.
LandDirigent  TyrkiaLevent Çoker StorbritanniaErnie Dunstall SpaniaEduardo Leyva PortugalPedro Osório KyprosStavros Lantsias MaltaPaul Abela KroatiaAlan Bjelinski ØsterrikeMischa W. Krausz SveitsRui dos Reis HellasMikhalis Rozakis EstlandTarmo Leinatamm Norge Frode Thingnæs  FrankrikeFiachra Trench SloveniaJože Privšek NederlandDick Bakker BelgiaBob Porter Irland Noel Kelehan Finland Olli Ahvenlahti IslandÓlafur Gaukur PolenWiesław Pieregorólka Bosnia-HercegovinaSinan Alimanović SlovakiaJuraj Burian SverigeAnders Berglund

 Kommentatorer og poengopplesere 
Hvert land hadde en talsperson som annonserte sitt lands poeng på engelsk eller fransk over telefon. Under er talspersonene i samme rekkefølge som under avstemningen.

 Ömer Önder
 Colin Berry
 Belén Fernández de Henestrosa
 Cristina Rocha
 Marios Skordis
 Ruth Amaira
 Daniela Trbović 
 Martina Rupp
 Yves Ménestrier
 Niki Venega
 Annika Talvik
 Ragnhild Sælthun Fjørtoft
 Laurent Broomhead
 Mario Galunič
 Marcha
 An Ploegaerts
 Eileen Dunne
 Solveig Herlin
 Svanhildur Konráðsdóttir
 Jan Chojnacki
 Segmedina Srna
 Alena Heribanová
 Ulla Rundqvist

 Kommentatorer og sendinger 
De fleste landene som overførte finalen, hadde kommentatorer som formidlet informasjon og hendelser direkte til seerne. Oversikt over kommentatorer under Eurovision Song Contest 1996:
+Kommentatorer og sendinger i deltakerlandene Land Kringkaster Kanal Kommentator BRTN BRTN TV1Michel Follet og Johan Verstreken RTBFRTBF1Jean-Pierre Hautier og Sandra Kim Bosnia-HercegovinaRTVBiHBHTSuad BejtovićEesti TelevisioonETVJüri PihelYleYle TV1Erkki Pohjanheimo og Sanna KojoYle Radio Suomi Iris Mattila og Pasi HiihtolaFrance TélévisionFrance 2Olivier MinneERTET1Dafni BokotaRTÉRTÉ OnePat KennyRTÉ Radio 1Larry GoganRÚVSjónvarpiðJakob Frímann MagnússonHRTHRT 1Aleksandar Kostadinov RIKRIK 1Evi PapamikhailSavvidis, Christos (OGAE Cyprus)PBSTVMCharles SalibaNOSNederland 2Willem van BeusekomRadio 2Hijlco SpanNRKNRK1Jostein PedersenNRK P1Stein Dag Jensen og Anita SkorganTVPTVP1Dorota Osman RTPRTP1Maria Margarida Gaspar STVSTV1Stanislav ŠčepánRTVSLOSLO1Miša MolkTVELa PrimeraJosé Luis Uribarri BBCBBC1Terry WoganBBC Radio 2Ken Bruce SRG SSRSchweiz 4Sandra StuderTSRPierre GrandjeanSVTSVT 2Björn KjellmanSRSR P3Claes-Johan Larsson og Lisa SyrénTRTTRT 1Bülend ÖzverenORFORF 1Ernst GrissemannFM4Stermann & Grissemann
+Kommentatorer og sendinger i ikke-deltakende landLandKringkasterKanalKommentator AustraliaSBSSBS TVUkjent DanmarkDanmarks RadioDR TVJørgen de Mylius DR P3Katrine Nyland Sørensen, Martin Loft og Marianne Dinesen IsraelIBAKanal 1Ingen kommentator JugoslaviaRTSRTS 2Mladen Popović, opptak dagen etter  LitauenLRTLTVUkjent Nord-MakedoniaMRTMTV 2Vlado Janevski  RomaniaTVRTVR1Doina Caramzulescu og Costin Grigore RusslandRTRRTRVadim Dolgatsjóv TysklandARDN3Ulf Ansorge, også vist i opptak på Das Erste UngarnMTVMTV2István Vágó

 Lykkeønskninger 
For første og eneste gang ble hvert lands deltaker ønsket lykke til av en politiker fra sitt hjemland, og på sitt eget språk. Lykkeønskningene ble vist på tampen av hver postkort-film mellom sangene. Følgende personer ønsket sitt lands deltaker lykke til:
LandPersonStillingSpråkTyrkiaSüleyman DemirelTyrkias presidentTyrkiskStorbritanniaVirginia BottomleyStatsråd i departementet for nasjonalarvEngelskSpaniaDon Alberto Escudero ClaramuntSpanias ambassadør til NorgeSpanskPortugalAntónio GuterresPortugals statsministerPortugisiskKyprosGlafkos KleridesKypros' presidentGreskMaltaEdward Fenech AdamiMaltas statsministerMaltesiskKroatiaZlatko MatešaKroatias statsministerKroatiskØsterrikeElisabeth GehrerMinister i departementet for utdanning og kulturelle sakerTyskSveitsMichel CoquozSveitsisk chargé d'affairesFranskHellasKaterína DimakiGresk chargé d'affairesGreskEstlandTiit VähiEstlands statsministerEstiskNorgeGro Harlem BrundtlandNorges statsministerNorskFrankrikePhilippe Douste-BlazyFrankrikes kulturministerFranskSloveniaMilan KučanSlovenias presidentSlovenskNederlandAad NuisStatssekretær i Departementet for utdanning og kulturNederlandskBelgiaLuc Van den BrandeMinisterpresident i FlandernNederlandskIrlandJohn BrutonTaoiseach – Irlands statsministerEngelskFinlandRiitta UosukainenRiksdagens talmanFinskIslandDavíð OddssonIslands statsministerIslandskPolenAleksander KwaśniewskiPolens presidentPolskBosnia-HercegovinaAlija IzetbegovićLeder av Bosnia-Hercegovinas presidentskapBosniskSlovakiaVladimír MečiarSlovakias statsministerSlovakiskSverigeGöran PerssonSveriges statsministerSvensk

 Referanser 

 Eksterne lenker 



Kategori:Musikk i Oslo
Kategori:Musikk i 1996
Kategori:1996 i Norge
Kategori:Eurovision Song Contest